Zaļenieku lidlauks
Zaļenieku lidlauks ir nesertificēts lidlauks Jelgavas novada Zaļenieku pagastā. Izvietojies 2,5 km uz ziemeļaustrumiem no Zaļenieku ciema starp autoceļu P95 un Tērvetes upi. Bijušais lauksaimniecības aviācijas lidlauks ar vienu 400 m garu un 20 m platu asfalta seguma skrejceļu. 1995. gadā Satiksmes ministrija nolēma pārņemt Zaļenieku lidlauku savā pārziņā. Blakus skrejceļam uzstādīts komunikāciju masts (2014), kas ierobežo lidlauka drošu izmantošanu.